અમદાવાદ મ્યુનિસિપલ કોર્પોરેશનનું વહીવટીતંત્ર કેટલી હદે કથળ્યુ છે એ બાબતનો વધુ એક વરવો પુરાવો સામે આવવા પામ્યો છે જેમાં અમદાવાદ શહેરના બહેરામપુરા વિસ્તારમાં આવેલી મ્યુનિસિપલ કોર્પોરેશન સંચાલિત ચેપીરોગની હોસ્પિટલમાં સારવાર માટે દાખલ થતાં દર્દીઓની સેવા કરવાવાળા કર્મચારીઓ જ્યાં વસવાટ કરી રહ્યા છે એવા કર્મચારીઓના સ્ટાફ કવાટર્સની જ ગટરો છેલ્લા ઘણાં સમયથી ચોકઅપ થઈ ગઈ છે અને ગટરના ગંદાપાણી સતત ઉભરાઈ રહ્યા હોવા છતાં મ્યુનિસિપલ તંત્ર દ્વારા તેને સાફ કરવાની કોઈ તજવીજ આજદિન સુધી હાથ ધરવામાં આવી નથી.